
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1586 

21 Οκτωβρίου 2004 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Έγκριση Οργανισμού Εσωτερικής Υπηρεσίας του Νο¬ 
μικού Προσώπου «Δημοτικοί Παιδικοί Σταθμοί Σιά¬ 
τιστας». 1 

Έγκριση Οργανισμού Εσωτερικής Υπηρεσίας του Νο¬ 
μικού Προσώπου «ΚΑΠΗ Δήμου Πτολεμάΐδας». 2 

Έγκριση Οργανισμού Εσωτερικής Υπηρεσίας του Νο¬ 
μικού Προσώπου «Δημοτικοί Παιδικοί και Βρεφο¬ 
νηπιακοί Σταθμοί Δήμου Πτολεμάΐδας». 3 


ΑΠΟΦΑΣΕΙ Σ 

Αριθ. 9778 (1) 

Έγκριση Οργανισμού Εσωτερικής Υπηρεσίας του Νομι¬ 
κού Προσώπου «Δημοτικοί Παιδικοί Σταθμοί Σιάτι¬ 
στας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξειςτου Ν. 2503/1997. 

2) Τις διατάξειςτου άρθρου 8 του Ν. 2307/1995. 

3) Τις διατάξεις του άρθρου 14του Ν. 2880/2001. 

4) Την από 9.7.2004 (Πρακτικό 04/2004) θετική γνωμο¬ 
δότηση του Υπηρεσιακού Συμβουλίου του άρθ. 8 § 4 του 
Ν. 2307/95. 

5) Την υπ’ αριθμ. 02/2004 απόφαση Διοικητικού Συμ¬ 
βουλίου του Νομικού Προσώπου «Δημοτικοί Παιδικοί 
Σταθμοί Σιάτιστας». 

6) Την υπ’ αριθμ. 13/2004 απόφαση Δημοτικού Συμβου¬ 
λίου Δήμου Σιάτιστας για την έγκριση και ψήφιση του 
Ο.Ε.Υ. του Νομικού Προσώπου, αποφασίζουμε: 

Εγκρίνουμε την 02/2004 απόφαση Διοικητικού Συμβου- 
λίουτου Νομικού Προσώπου «Δημοτικοί Παιδικοί Σταθμοί 
Σιάτιστας», σχετικά με την κατάρτιση και ψήφιση του Ορ¬ 
γανισμού Εσωτερικής Υπηρεσίας του εν λόγω Νομικού 
Προσώπου. 


Η συγκρότηση και η διάρθρωση της Υπηρεσίας του 
ανωτέρω Νομικού Προσώπου έχει ως ακολούθως: 

ΑΡΘΡΟ Ιο 

ΔΙΑΡΘΡΩΣΗ ΥΠΗΡΕΣΙΩΝ. 

Οι υπηρεσίες του Νομικού Προσώπου «ΔΗΜΟΤΙΚΟΙ 
ΠΑΙΔΙΚΟΙ ΣΤΑΘΜΟΙ ΣΙΑΤΙΣΤΑΣ», λειτουργούν σε επίπεδο 
Διεύθυνσης ή Τμήματος ή Γραφείου ανάλογα με την δυ- 
ναμικότητά του σύμφωνα με την συστατική πράξη προ¬ 
σαρμογής του. 

Η Διεύθυνση Παιδικού/Βρεφονηπιακού Σταθμού απο- 
τελείται από τα εξής Τμήματα: 

1) Τμήμα Προσχολικής Αγωγής. Και. 

2) Τμήμα Διοικητικού-Οικονομικού. 

ΑΡΘΡΟ 2ο 

ΑΡΜΟΔΙΟΤΗΤΕΣ ΔΙΕΥΘΥΝΣΗΣ ΚΑΙ ΤΜΗΜΑΤΩΝ. 

1) Η Διεύθυνση εποπτεύει, συντονίζει και κατευθύνει το 
παιδαγωγικό έργο των Σταθμών και γενικά μεριμνά για 
την εύρυθμη λειτουργία του σύμφωνα με τον ισχύοντα 
Κανονισμό Λειτουργίας. 

2) Το Τμήμα Προσχολικής Αγωγής επιμελείται την πα¬ 
ροχή σύγχρονης προσχολικής αγωγής στα φιλοξενούμε¬ 
να βρέφη και νήπια σε συνεργασία με το προσωπικό του 
Σταθμού. 

3) Το Τμήμα Διοικητικού-Οικονομικού επιμελείται τις 
παντός είδους διοικητικές και οικονομικές εργασίες του 
Σταθμού. 

ΑΡΘΡΟ 3ο 

ΚΑΘΗΚΟΝΤΑ ΠΡΟΪΣΤΑΜΕΝΟΥ ΔΙΕΥΘΥΝΣΗΣ. 

1) Είναι αρμόδιος και επιμελείται σε συνεργασία με τους 
παιδαγωγούς των Σταθμών για την εφαρμογή των σύγ¬ 
χρονων απόψεων της Παιδαγωγικής και της Ψυχολογίας. 

2) Εποπτεύει συντονίζει και κατευθύνει το παιδαγωγικό 
έργο των Τμημάτων. 

3) Είναι αρμόδιος για την εύρυθμη λειτουργία των Σταθ¬ 
μών. 

4) Εισηγείται στο Διοικητικό Συμβούλιο του Νομικού 
Προσώπου κάθε θέμα των Σταθμών που αφορά την λει¬ 
τουργία,το προσωπικό, τους γονείς και την υλικοτεχνική 
υποδομή των Σταθμών όπως: 

α) Τον αριθμό και τις ειδικότητες του προσωπικού που 

είναι αναγκαίο προκειμένου να διασφαλιστεί η εύρυθμη 
λειτουργία του. 

β) Το παιδαγωγικό υλικό καιτονπάσης φύσεως εξοπλισμό. 

γ) Τις απαραίτητες εργασίες για την επισκευή και συ¬ 
ντήρηση των κτιρίων. 

δ) Την επιμόρφωση του Προσωπικού. 

5) Είναι υπεύθυνος για την τήρηση του ωραρίου του 
Προσωπικού, προγραμματίζει και εγκρίνει τις άδειες αυ¬ 
τού ώστε να μην δημιουργούνται λειτουργικά προβλήμα¬ 
τα στους Σταθμούς. 

6) Εγκρίνει και υπογράφει τα αιτήματα των Προϊστάμε¬ 
νων που αφορούν ανάγκες των Τμημάτων τους. 

7) Συνεργάζεται αρμονικά με το Τμήμα Διοικητικού οι¬ 
κονομικού το οποίο οφείλει να παρέχει κάθε στοιχείο για 
να διασφαλισθεί η εύρυθμη λειτουργία των Σταθμών και η 
επίτευξη των σκοπών τους. 

8) Επιβλέπειτηντήρηση όλωντων απαραιτήτων βιβλίων 
και τηρεί την σφραγίδα των Σταθμών. 

ΑΡΘΡΟ 4ο 

ΚΑΘΗΚΟΝΤΑ ΠΡΟΪΣΤΑΜΕΝΟΥ ΤΜΗΜΑΤΟΣ 
ΠΡΟΣΧΟΛΙΚΗΣ ΑΓΩΓΗΣ: 

Είναι υπεύθυνος: 

1) Γιατην εύρυθμη λειτουργία του Τμήματος και τηντή¬ 
ρηση του Κανονισμού Λειτουργίας. 

2) Για την παροχή σωστής προσχολικής αγωγής στα φι¬ 
λοξενούμενα βρέφη/νήπια σε συνεργασία με το παιδα¬ 
γωγικό προσωπικό. 

3) Εποπτεύει όλο το Προσωπικό του Τμήματος για την 
σωστή εκτέλεση των καθηκόντων του. 

4) Εισηγείται στην Διεύθυνση τις ανάγκες του Τμήματος 
σε Προσωπικό και πάσης φύσεως εξοπλισμό καθώς και 
την επιμόρφωση του Προσωπικού. 

5) Είναι υπεύθυνος για τις συγκεντρώσεις Προσωπικού 
Γ ονέων. 

6) Τηρεί όλα τα απαραίτητα βιβλία. 

ΑΡΘΡΟ 5ο 

ΚΑΘΗΚΟΝΤΑ ΠΡΟΪΣΤΑΜΕΝΟΥ 
ΤΜΗΜΑΤΟΣ ΔΙΟΙΚΗΤΙΚΟΥ-ΟΙΚΟΝΟΜΙΚΟΥ 

1) Είναι υπεύθυνος για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και λοι¬ 
πά υλικά που είναι απαραίτητα για την εύρυθμη λειτουρ¬ 
γία του. 

2) Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

3) Συντάσσει τις μισθολογικές καταστάσεις του προσω¬ 
πικού και φροντίζει για την εκκαθάριση μισθών, επιδομά¬ 
των, προσαυξήσεων κλπ. του Προσωπικού. 

4) Συνεργάζεται με τον Διευθυντή για την κατάρτιση του 
προϋπολογισμού -απολογισμού - ισολογισμού. 

5) Τηρεί όλα τα απαραίτητα βιβλία. 

ΚΕΦΑΛΑΙΟ Β' 

ΑΡΘΡΟ 6ο 

ΟΡΓΑΝΙΚΗ ΣΥΝΘΕΣΗ ΠΡΟΣΩΠΙΚΟΥ. 

Οι θέσεις Προσωπικού ορίζονται ως εξής: 

Α) ΜΟΝΙΜΟ ΠΡΟΣΩΠΙΚΟ. 

1) ΚΛΑΔΟΣ ΠΕ ΔΙΟΙΚΗΤΙΚΟ-ΟΙΚΟΝΟΜΙΚΟ 

Θέσεις: Μία (1) 


Βαθμός Δ'- Α' 

2) . ΠΕ ΝΗΠΙΑΓΩ ΓΩΝ 
Θέσεις: Μία (1). 

Βαθμός Δ' -Α' 

3) .ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΙΑΣ 
Θέσεις: Εξι (6). 

Βαθμός Δ' - Α' 

4) . ΚΛΑΔΟΣ ΤΕ ΔΙΟΙΚΗΤΙΚΟΣ-ΛΟΓΙΣΤΙΚΟΣ 
Θέσεις:Μία (1). 

Βαθμός Δ'- Α' 

5) .ΚΛΑΔΟΣ ΤΕ ΠΛΗΡΟΦΟΡΙΚΗΣ 
Θέσεις: Μηδέν (Ο). 

Βαθμός Δ'- Α' 

6) . ΚΛΑΔΟΣ ΤΕ2 ΚΟΙΝΩΝΙΚΩΝ ΛΕΙΤΟΥΡΓΩΝ: 

Θέσεις: Μία (1). 

Βαθμός Δ'- Α' 

7) .ΚΛΑΔΟΣ ΔΕ ΔΙΟΙΚΗΤΙΚΩΝ ΓΡΑΜΜΑΤΕΩΝ 
Θέσεις: Μία (1). 

ΒαθμόςΔ'-Α' 

8) ΚΛΑΔΟΣ ΔΕ8 ΒΟΗΘΩΝ ΒΡΕΦΟΚΟΜΩΝ ΠΑΙΔΟΚΟ¬ 
ΜΩΝ 

Θέσεις: Τέσσερις (4). 

Βαθμός Δ' -Α' 

9) ΚΛΑΔΟΣ ΔΕ ΟΔΗΓΩΝ 
Θέσεις: Μία (1). 

Βαθμός Δ'- Α' 

10) ΚΛΑΔΟΣ ΔΕ32 ΜΑΓΕΙΡΩΝ 
Θέσεις: Τέσσερις (4). 

Βαθμός Δ'- Α' 

11) ΚΛΑΔΟΣ ΥΕ1 ΚΛΗΤΗΡΩΝ-ΘΥΡΩΡΩΝ-ΓΕΝΙΚΩΝ 
ΚΑΘΗΚΟΝΤΩΝ 

Θέσεις: Μία (1). 

Βαθμός Ε'- Β' 

12) ΚΛΑΔΟΣ ΥΕ14 ΒΟΗΘΗΤΙΚΟΥ ΠΡΟΣΩΠΙΚΟΥ (ΒΟΗ¬ 
ΘΟΣ ΜΑΓΕΙΡΟΥ). 

Θέσεις: Δύο (2). 

Βαθμός Ε'- Β' 

13) ΚΛΑΔΟΣ ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ Θέ¬ 
σεις: Τέσσερις (4). 

Βαθμός Ε'- Β' 

Β) ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ, 
α) ΜΟΝΙΜΟ ΠΡΟΣΩΠΙΚΟ 

1) ΤΕ ΝΗΠΙΑΓΩΓΩΝ (προσωρινός) 

Θέσεις: Δύο (2). 

2) ΤΕ ΒΡΕΦΟΝΗΠΙΟΚΟΜΙΑΣ 
Θέσεις: Τρεις (3). 

3) . ΥΕΙ4 ΜΑΓΕΙΡΩΝ 
Θέσεις: Μία (1). 

7) ΥΕΙ6 ΠΡΟΣΩΠΙΚΟ ΚΑΘΑΡΙΟΤΗΤΑΣ 
Θέσεις: Δύο (2) 

β) ΠΡΟΣΩΠΙΚΟ ΜΕ ΣΥΜΒΑΣΗ ΙΔΙΩΤΙΚΟΥ ΔΙΚΑΙΟΥ ΑΟ¬ 
ΡΙΣΤΟΥ ΧΡΟΝΟΥ 

1) ΥΕΙ6 ΠΡΟΣΩΠΙΚΟ ΚΑΘΑΡΙΟΤΗΤΑΣ 
Θέσεις: Μία (1). 

2) ΥΕ 14 ΜΑΓΕΙΡΩΝ 
Θέσεις: Μία (I). 

Γ) ΕΠΟΧΙΑΚΟ ΠΡΟΣΩΠΙΚΟ 
Θέσεις: Δώδεκα (12) διαφόρων ειδικοτήτων. 
Οιθέσειςτου κλάδου ΤΕ Νηπιαγωγών (προσωρινός) με- 
τατρέπονται μόλις κενωθούν με οποιονδήποτε τρόπο σε 

θέσεις κλάδου ΤΕ9 Βρεφονηπιοκόμων σύμφωνα με τις 
διατάξεις του άρθρου 35 Ν. 2646/1998). 

Οι υπάλληλοι του κλάδου ΤΕ Βρεφονηπιοκομίας που 
μετατάσσονται από τους πρώην ΚΠΣ και ΚΒΣ δύνανται να 
ενταχθούν στον κλάδο ΤΕ Νηπιαγωγών (προσωρινός). 

ΑΡΘΡΟ 7ο 

ΠΡΟΪΣΤΑΜΕΝΟΙ ΥΠΗΡΕΣΙΑΚΩΝ ΜΟΝΑΔΩΝ. 

1) Κατά το διάστημα, το οποίο θα υπηρετούν στο Νομι¬ 
κό Πρόσωπο υπάλληλοι των κλάδων ΠΕ Νηπιαγωγών 
(προσωρινός) ΤΕ Νηπιαγωγών (προσωρινός) καιΤΕ Βρε¬ 
φονηπιοκομίας ως Προϊστάμενοι της Διεύθυνσης Παιδι- 
κού/Βρεφονηπιακού Σταθμού καθώς και του Τμήματος 
Προσχολικής Αγωγής, επιλέγονται από τους κλάδους ΠΕ 
Νηπιαγωγών (προσωρινός), ΤΕ Νηπιαγωγών (προσωρι¬ 
νός) ΤΕ Βρεφονηπιοκομίας καιΤΕ9 Βρεφονηπιοκομίας. 

Μετά την κατάργηση των προσωποπαγών θέσεων 
Προϊστάμενοι κρίνονται κατά αποκλειστικότητα υπάλλη¬ 
λοι του κλάδου ΤΕ9 Βρεφονηπιοκομίας. 

2) Προϊστάμενος του Τμήματος Διοικητικού-Οικονομι- 
κού επιλέγεται υπάλληλος του κλάδου ΠΕΙ Διοικητικού- 
Οικονομικού, ΤΕΙ7 Διοικητικού-Λογιστικού, ΔΕ Διοικητι- 
κού-Λογιστικού και ΔΕΙ Διοικητικού-Λογιστικού. 

ΑΡΘΡΟ 8ο 

Για το διορισμό, τα καθήκοντα, τους περιορισμούς τον 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα τις ηθικές αμοιβές τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 

ΑΡΘΡΟ 9ο 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά κλάδο καλύπτουν όλους 
τους εργαζομένους στο Νομικό Πρόσωπο, ανεξαρτήτως 
σχέσεως εργασίας καθώς και ορισμένο επιπλέον αριθμό 
θέσεων για την κάλυ ψη των υ φισταμένων και μελλοντικών 
αναγκών των Υπηρεσιών του Νομικού Προσώπου. 

Η κατανομή του προσωπικού στις Διευθύνσεις - Τμήμα¬ 
τα, γίνεται πάντοτε με απόφαση του Προέδρου του Διοι¬ 
κητικού Συμβουλίου του Νομικού Προσώπου ανάλογα με 
τις ανάγκες των υπηρεσιών, τα προσόντα των υπαλλή¬ 
λων, την πείρα και τις γνώσεις αυτών σε ειδικά αντικείμε¬ 
να κατά την οποία κατανομή εξετάζονται και τυχόν ειδικές 
ανάγκες υπαλλήλων (μητέρες ανηλίκων τέκνων, έγκυες 
γυναίκες,, τόπος διαμονής κλπ). 

Προϊστάμενοι Διευθύνσεων και Τμημάτων ορίζονται πά¬ 
ντοτε με απόφαση του Προέδρου του Διοικητικού Συμ¬ 
βουλίου του Νομικού Προσώπου, οι κρινόμενοι από το 
αρμόδιο Υπηρεσιακό Συμβούλιο υπάλληλοι αναπληρού- 
μενοι σε περίπτωση απουσίας τους ή κωλύματος από τον 
κατά βαθμό αρχαιότερο υπάλληλο της αυτής υπηρεσίας. 

ΑΡΘΡΟ 10ο 

Στον προϋπολογισμό του τρέχοντος έτους υπάρχουν 
εγκεκριμένες πιστώσεις στους αντίστοιχους Κωδικούς 
Αριθμούς για την κάλυψη της μισθοδοσίας του υπάρχο- 
ντος Προσωπικού. 

Η μελλοντική επιβάρυνση του προϋπολογισμού απάτην 


απόφαση αυτή σύστασης του παρόντος οργανισμού 
Εσωτερικής Υπηρεσίας, δεν είναι δυνατόν να υπολογι- 
σθεί. 

ΑΡΘΡΟ 11ο 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπομένη από τον παρόντα Οργανι¬ 
σμό Εσωτερικής Υπηρεσίας ρυθμίζεται με τον Κανονισμό 
Λειτουργίας του Νομικού Προσώπου. 

ΑΡΘΡΟ 12ο 

Η ισχύς του παρόντος Οργανισμού αρχίζει από τη δη¬ 
μοσίευσή του στην Εφημερίδα της Κυβερνήσεως. 

Το Προσωπικό που υπηρετεί κατά τη δημοσίευση του 
παρόντος εντάσσεται στις θέσεις του Οργανισμού Εσω¬ 
τερικής Υπηρεσίας, του Νομικού Προσώπου που έχουν 
υποχρεωτικά δημιουργηθεί. 

Με την απόφαση αυτή προκαλείται δαπάνη ύψους 
240.000,00 ευρώ σε βάρος του προϋπολογισμού του Νο¬ 
μικού Προσώπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 5 Οκτωβρίου 2004 

Ο Γενικός Γραμματέας Περιφέρειας 
ΑΝΔΡΕΑΣ ΛΕΟΥΔΗΣ 

-♦- 

Αριθ. 9771 (2) 

Έγκριση Οργανισμού Εσωτερικής Υπηρεσίας του Νομι¬ 
κού Προσώπου «ΚΑΠΗ Δήμου Πτολεμάίδας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις του Ν. 2503/1997. 

2) Τις διατάξεις του άρθρου 8 του Ν. 2307/1995. 

3) Τις διατάξεις του άρθρου 14 του Ν. 2880/2001. 

4) Την από 9.8.2004 (Πρακτικό 08/2004) θετική γνωμο¬ 
δότηση του Υπηρεσιακού Συμβουλίου του άρθ. 8 § 4 του 
Ν. 2307/1995. 

5) Την υπ’ αριθμ. 09/2004 απόφαση Διοικητικού Συμβου¬ 
λίου του Νομικού Προσώπου «ΚΑΠΗ Δήμου Πτολεμάίδας». 

6) Την υπ’ αριθμ. 404/2004 απόφαση Δημοτικού Συμ¬ 
βουλίου Δήμου Πτολεμάίδας για την έγκριση και ψήφιση 
του Ο.Ε.Υ. του Νομικού Προσώπου, αποφασίζουμε: 

Εγκρίνουμε την 09/2004 απόφαση Διοικητικού Συμβου¬ 
λίου του Νομικού Προσώπου «ΚΑΠΗ Δήμου Πτολε¬ 
μάίδας», σχετικά με την κατάρτιση και ψήφιση του Οργα¬ 
νισμού Εσωτερικής Υπηρεσίαςτου εν λόγω Νομικού Προ¬ 
σώπου. 

Η συγκρότηση και η διάρθρωση της Υπηρεσίας του 
ανωτέρω Νομικού Προσώπου έχει ως ακολούθως: 

Άρθρο 1 ο 

ΔΙΑΡΘΡΩΣΗ ΥΠΗΡΕΣΙΩΝ 

Οι υπηρεσίες του ΚΑΠΗ συγκροτούνται ως κάτωθι: 

Διεύθυνση 

1. Τμήμα Διοικητικών - Οικονομικών Υπηρεσιών και Κοι¬ 
νωνικής Πρόνοιας 

1.1 Γ ραφείο Διοικητικού 

1.2 Γραφείο Κοινωνικών Λειτουργών 

1.3 Γ ραφείο Μέριμνας Ηλικιωμένων 

2 Τμή μα Υγειονο μικό 

2.1 Γ ραφείο Επισκεπτών Υγείας - Νοσηλευτών 

2.2. Γ ραφείο Φυσιοθεραπευτών 

2.3 Γ ραφείο Εργοθεραπευτών 

Άρθρο 2ο 

Αντικείμενο και αρμοδιότητες Διεύθυνσης, 

Τ μημάτων και Γ ραφείων 

1. Γενικές αρμοδιότητες Διεύθυνσης 

Η Διεύθυνση έχει την ευθύνη της σύννομης, εύρυθμης 
και αποτελεσματικής διαχείρισης των διαδικασιών που 
έχουν σχέση με την λειτουργία του Κέντρου. 

Μεριμνά για την κάλυψη των ποσοτικών και ποιοτικών 
αναγκών του Κέντρου με το κατάλληλο προσωπικό, την 
ανάπτυξη, βελτίωση και αξιοποίηση του υπηρετούντος 
προσωπικού και την εξασφάλιση έγκαιρης και υψηλής 
στάθμης υπηρεσιών. 

Έχει τον έλεγχο και τη διαχείριση των διαδικασιών οι¬ 
κονομικού προγραμματισμού και ελέγχου του Κέντρου. 

Έχει τον έλεγχο και τη διαχείριση των διαδικασιών βε¬ 
βαίωσης των πάσης φύσεως εσόδων, προμηθειών, απει¬ 
κόνισης των οικονομικών πράξεων, και τη διαχειριστική 
παρακολούθηση της περιουσίας του Κέντρου. 

Επιμελείται τον Οργανισμό Εσωτερικών Υπηρεσιώντου 
Κέντρου και εισηγείται στο Δ.Σ εκάστοτε τροποποίηση ή 
προσαρμογή του. 

Εισηγείται στο Διοικητικό Συμβούλιο την πρόσληψη, 
απόλυση, υπηρεσιακή μεταβολή και την αμοιβή των υπαλ¬ 
λήλων του Κέντρου, των ειδικών συνεργατών και των 
εκτάκτως απασχολούμενων. 

Εισηγείται τα προγράμματα δράσης του Κέντρου και 
την χρηματοδότηση και ανάπτυξη των δραστηριοτήτων. 

Καταρτίζει και εισηγείται τον προϋπολογισμό του Κέ¬ 
ντρου, παρακολουθεί την υλοποίηση και προτείνει τις 
αναγκαίες τροποποιήσεις. 

Υπογράφει και παραλαμβάνει τα υπηρεσιακά έγγραφα, 
χρεώνει την αλληλογραφία στα αντίστοιχα τμήματα και 
παρακολουθεί την υλοποίησή τους. 

Τοποθετεί το προσωπικό του Κέντρου στις προβλεπό- 
μενες από τον παρόντα οργανισμό θέσεις και μεταβιβάζει 
αρμοδιότητες άλλων κενών οργανικών θέσεων. 

Συνεργάζεται άμεσα με τους Προϊστάμενους των τμη¬ 
μάτων για θέματα της αρμοδιότητάς τους. 

Εγκρίνει και υπογράφει τα αιτήματα των προϊσταμένων 
που αφορούν ανάγκες των τμημάτων τους. 

Παρίσταται στις συνεδριάσεις του Διοικητικού Συμβου¬ 
λίου, εφόσον του ζητηθεί από τον Πρόεδρο για να εκφέ¬ 
ρει τη γνώμη του. 

Συγκαλεί μια φορά τον μήνα τους υπαλλήλους των τμη¬ 
μάτων για συζήτηση και ενημέρωση σε γενικότερα θέμα¬ 
τα που απασχολούν το Κέντρο και για τον προγραμματι¬ 
σμό νέων δραστηριοτήτων. 

Τηρεί τη σφραγίδα του Νομικού Προσώπου και την αλ¬ 
ληλογραφία. 

Καταρτίζει τις εκθέσεις αξιολόγησης όλων των υπαλλή¬ 
λων. 

Τηρεί από τα βιβλία Διοίκησης του Κέντρου, τα εξής: 

Α) Βιβλίο παρουσίας προσωπικού 


Β) Βιβλίο εμπιστευτικού πρωτοκόλλου 

Γ) Βιβλίο παρατηρήσεων μελών του Δ.Σ. 

Δ) Βιβλίο κινητών περιουσιακών στοιχείων 

Καθώς και όσα ορίζουν οι κείμενες διατάξεις. 

2. Αντικείμενο και αρμοδιότητες τμήματος Οικονομικών 
- Διοικητικών Υπηρεσιών και Κοινωνικής Πρόνοιας 

Έχει την ευθύνη όλων των θεμάτων που αφορούν το 
προσωπικό του Κέντρου καθώς και των θεμάτων που 
έχουν σχέση με την οικονομική διαχείριση. 

Μεριμνά για την ασφάλεια των κτιρίων και εγκαταστά¬ 
σεων του Κέντρου, για την καλή κατάσταση και λειτουρ¬ 
γία του εξοπλισμού, την καθαριότητα των εσωτερικών 
χώρων. 

Έχει την ευθύνη να συμβάλλει στην αντιμετώπιση ατο¬ 
μικών και οικογενειακών προβλημάτωντων μελώντου Κέ¬ 
ντρου. 

Οργανώνει ψυχαγωγικές εκδηλώσεις, μορφωτικές, εκ¬ 
παιδευτικές κ.λ.π. για τα μέλη του Κέντρου. 

Προσφέρει υπηρεσίες στα μέλη του Κέντρου τόσο μέ¬ 
σα στις εγκαταστάσεις του Κέντρου όσο και στις κατοι¬ 
κίες των μελών. 

Εποπτεύει, συντονίζει και κατευθύνει όλες τις υπηρε¬ 
σίες του τμήματός του. 

Φροντίζει για την πιστή εφαρμογή της κείμενης νομοθε¬ 
σίας, του Κανονισμού Διοίκησης και Διαχείρισης του Νο¬ 
μικού Προσώπου και την εκτέλεση των αποφάσεων του 
Διοικητικού Συμβουλίου. 

Εισηγείται στον Διευθυντή κάθε θέμα που αφορά την 
λειτουργία, το προσωπικό, τα μέλη και την υλικοτεχνική 
υποδομή του τμήματός του, όπως: 

-Τον αριθμό και τις ειδικότητες του προσωπικού που εί¬ 
ναι αναγκαίο, προκειμένου να διασφαλιστεί η εύρυθμη 
λειτουργία του. 

- Τον πάσης φύσεως εξοπλισμό και απαραίτητο αναλώ¬ 
σιμο υλικό 

- Τις απαραίτητες εργασίες για την επισκευή και συντή¬ 
ρηση των κτιρίων 

- Την επιμόρφωση του προσωπικού 

Εγκρίνει και υπογράφει τα αιτήματα των υπαλλήλων 
που αφορούν ανάγκες των γραφείων τους. 

Συνυπογράφει τις μισθοδοτικές καταστάσεις των απο¬ 
δοχών του προσωπικού οι οποίες συντάσσονται από τον 
Διοικητικό Υπάλληλο. 

Συνεργάζεται με το Γ ραφείο Διοίκησης για την κατάρτι¬ 
ση του ετήσιου προϋπολογισμού Εσόδων και Εξόδων. 

Παρακολουθεί και ελέγχει σε τακτά χρονικά διαστήμα¬ 
τα τα βιβλία διαχείρισης και λοιπά παραστατικά στοιχεία 
που τηρεί το γραφείο Διοίκησης. 

Προΐσταται των υπαλλήλων του τμήματος, είναι υπεύ¬ 
θυνος για την τήρηση του ωραρίου του προσωπικού .προ¬ 
γραμματίζει και εγκρίνει τις άδειες αυτού ώστε να μην δη- 
μιουργούνται λειτουργικά προβλήματα, τα οποία και ει- 
σηγείται στη Δ/νση. 

Αναλυτικά ανά γραφείο οι αρμοδιότητες του τμήματος 
έχουν ως εξής: 

2.1 Γ ραφείο Διοικητικού 

Τηρεί αρχείο αποφάσεων του Διοικητικού Συμβουλίου 
και μεριμνά για την διεκπεραίωσή τους. 

Τηρεί βιβλίο πρωτοκόλλου, παραλαμβάνει - διεκπεραι- 
ώνει και αρχειοθετεί την αλληλογραφία. 

Τηρεί τους ατομικούς φακέλους των εργαζομένων. 

Έχειτην ευθύνη του ελέγχου καιτης διαχείρισης των οι¬ 
κονομικών του Κέντρου και την φροντίδα για την αξιοποί¬ 
ηση των οικονομικών πόρων. 

Καταρτίζει, σε συνεργασία μετά άλλα τμήματα, σχέδιο 
για τον ετήσιο προϋπολογισμό και το υποβάλλει προς 
έγκριση. Παρακολουθεί την πορεία εκτέλεσής του καιει- 
σηγείται την αναμόρφωσή του. 

Παραλαμβάνει και ελέγχει τα παραστατικά που απαι¬ 
τούνται για την πληρωμή οφειλών και εξοφλεί τους δικαι¬ 
ούχους με την έκδοση αντίστοιχων χρηματικών ενταλμά¬ 
των, η πληρωμή των οποίων θα γίνεται σύμφωνα με την 
ισχύουσα νομοθεσία. 

Έχει την ευθύνη πραγματοποίησης προμηθειών σύμ¬ 
φωνα με τις εντολές που θα του δίνονται από τον Πρόε¬ 
δρο. Έχει την ευθύνη παρακολούθησης της περιουσίας 
και διαχείρισης των υλικών. 

Τηρεί τα λογιστικά βιβλία που απαιτούνται. 

2.2. Γραφείο Κοινωνικών Λειτουργών 

Οι κοινωνικοί λειτουργοί συνεργάζονται με τα μέλη του 
Κέντρου με σκοπό να συμβάλλουν στην αντιμετώπιση ψυ¬ 
χολογικών ατομικών ή οικογενειακών προβλημάτων σε¬ 
βόμενοι πάντα την προσωπικότητα, αξιοπρέπεια και τα δι¬ 
καιώματα των μελών. 

Συντάσσουν και υποβάλλουν προς έγκριση πρόγραμμα 
εκδηλώσεων ψυχαγωγικών, μορφωτικών κλπ και μερι¬ 
μνούν για την οργάνωση και πραγματοποίησή τους. 

Επικοινωνούν με τους δημότες με σκοπό την ενημέρω¬ 
σή τους στα προγράμματα του Κέντρου και την συμμετο¬ 
χή τους σ’ αυτά ή την ανάπτυξη εθελοντικής προσφοράς. 

Έχουν την ευθύνη και την εποπτεία της οικογενειακής 
βοήθειας προς τα μέλη του Κέντρου. Έχουν την ευθύνη 
λειτουργίας του γραφείου μέριμνας ηλικιωμένων (οικο¬ 
γενειακών βοηθών). 

2.3 Γραφείο Μέριμνας Ηλικιωμένων (οικογενειακών 
βοηθών) 

Έχει την ευθύνη της προσφοράς υπηρεσίας στα μέλη 
του ΚΑΠΗ στις εγκαταστάσεις του (εντευκτήριο). 

Σε περιπτώσεις μελών που έχουν ιδιαίτερες ανάγκες 
βοήθειας παρέχει υπηρεσίες και στο σπίτι των μελών. Η 
βοήθεια συνίσταται σε αντιμετώπιση βοηθητικών εργα¬ 
σιών, αγοράς τροφίμων, πληρωμές λογαριασμών κλπ σε 
εξαιρετικές περιπτώσεις ατόμων που στερούνται οικογε¬ 
νειακού περιβάλλοντος και παρουσιάζουν ιδιαιτερότητες. 

Έχει την ευθύνη για την καθαριότητα και τον ευπρεπι- 
σμό όλων των χώρων του ΚΑΠΗ. 

3 Αντικείμενο αρμοδιότητες τμήματος Υγειονομικού 

Έχει την ευθύνη της υγειονομικής παρακολούθησης 
και περίθαλψης των μελών του ΚΑΠΗ. 

Μεριμνά για θέματα πρόληψης ασθενειών, αγωγής 
υγείας, φυσιοθεραπείας κλπ για τα μέλη του ΚΑΠΗ. 

Παρέχει ιατρικές υπηρεσίες στα μέλη του ΚΑΠΗ. Εξε¬ 
τάζει τα μέλη και προβαίνει σε συστάσεις για φαρμακευ¬ 
τική αγωγή, παρακλινικές εξετάσεις ή παραπομπή σε άλ¬ 
λες ειδικότητες. 

Σε ειδικές περιπτώσεις οι ιατρικές υπηρεσίες παρέχο¬ 
νται και στα σπίτια των μελών. 


Αναλυτικά ανά γραφείο οι αρμοδιότητες του τμήματος 
είναι οι εξής: 

3.1 Γραφείο Επισκεπτών Υγείας - Νοσηλευτών 

Βοηθάτους γιατρούς κατά τις ώρες λειτουργίας των ια¬ 
τρείων. 

Ασχολείται με θέματα πρόληψης ( πρωτοβάθμια φρο¬ 
ντίδα) και αγωγής υγείας τόσο στους χώρους του ΚΑΠΗ 
για τα μέλη του όσο και στην ευρύτερη περιοχή με ομι¬ 
λίες, διαφωτιστικού περιεχομένου και ομαδικά προγράμ¬ 
ματα προληπτικής Ιατρικής (εξετάσεις αίματος, ψηλάφη¬ 
ση μαστού, τεστ ΠΑΠ κλπ). 

Επισκέπτεται τα μέλη στο σπίτι τους όταν προκύπτουν 
προβλήματα υγείας και παρέχει οδηγίες και συμβουλές. 

Επισημαίνει τις περιπτώσεις των μελών που απαιτούν 
παραπομπή σε Νοσηλευτικά Ιδρύματα. 

Έχει την ευθύνη για τη φύλαξη και διαχείριση του φαρ¬ 
μακευτικού και υγειονομικού υλικού και φροντίζει για την 
έγκαιρη προμήθειά του. 

Βοηθά τους Ιατρούς κατά τις ώρες λειτουργίας των ια¬ 
τρείων. 

Συνεργάζεται με τους Ιατρούς και τους Επισκέπτες 
Υγείας για παροχή αρωγής στα μέλη. Πραγματοποιεί νο¬ 
σηλευτικές πράξεις στους χώρους του ΚΑΠΗ και στα σπί¬ 
τια των μελών (ενεσοθεραπεία, παρακολούθηση φαρμα¬ 
κευτικής αγωγής κ.λπ.). 

Παρέχει συμβουλές και οδηγίες στα μέλη για θέματα 
ατομικής υγιεινής. Παρέχει πρώτες βοήθειες σε έκτακτα 
περιστατικά. Έχειτην ευθύνη της οργάνωσης των Ιατρεί¬ 
ων. 

3.2 Γ ραφείο Φυσιοθεραπευτών 

Εφαρμόζει φυσιοθεραπευτική αγωγή στα μέλη του 
ΚΑΠΗ σύμφωνα με γραπτές εντολές των Ιατρών. Σε έκτα¬ 
κτες και ειδικές περιπτώσεις, σύμφωνα με εντολή των Ια¬ 
τρών, η φυσιοθεραπευτική αγωγή εκτελείται και στο σπί¬ 
τι των μελών. 

3.3 Γ ραφείο Εργοθεραπευτών 

Αξιοποιεί τις ικανότητες των μελών και τα δραστηριο¬ 
ποιεί σε δημιουργική απασχόληση. 

Βοηθά τα μέλη στην άσκηση για αυτοεξυπηρέτηση και 
την ανάπτυξη ιδιαίτερων ενδιαφερόντων. 

Παρέχει υπηρεσίες στα σπίτια των μελών, κατόπιν εντο¬ 
λής Ιατρού, όταν υπάρχουν ειδικές περιπτώσεις. 

Άρθρο 3ο 

Α. ΤΑΚΤΙΚΟ ΠΡΟΣΩΠΙΚΟ ΚΑΠΗ 


1. Διοικητικό Προσωπικό 

Θέσεις Βαθμός 

ΤΕ 2 Κοινωνικών Λειτουργών 3 Α-Δ 

ΤΕ 17 Δ/κού - Λογιστικού 1 Α-Δ 

ΥΕ 15 Οικογενειακών 

Βοηθών 5 Β-Ε 

2 Υγειονομικό Προσωπικό 

ΤΕ 6 Επισκεπτών Υγείας 1 Α-Δ 

ΤΕ 8 Νοσηλευτών Υγείας 3 Α-Δ 

ΤΕ 10 Φυσιοθεραπευτών 3 Α-Δ 

ΤΕ 18 Εργοθεραπευτών 2 Α-Δ 

Β ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ 

ΤΕ 8 Νοσηλευτών Υγείας 1 

Άρθρο 4ο 

Θέσεις Προϊσταμένων οργανικών μονάδων 

Οι Προϊστάμενοι των μονάδωντου ΚΑΠΗ (Διευθύνσεις, 
τμημάτων) επιλέγονται μεταξύ των μονίμων υπαλλήλων 
του ΚΑΠΗ σύμφωνα με τις ισχύουσες κάθε φορά διατά¬ 
ξεις ως εξής: 

Στις οργανικές μονάδες του Κέντρου προΐστανται: 

Διεύθυνση: Υπάλληλος κλάδου ΤΕ2 Κοινωνικών Λει¬ 
τουργών ή ελλείψει ΤΕ 8 Νοσηλευτών, ή ΤΕ 10 Φυσιοθε¬ 
ραπευτών ή ΤΕ 17 Δ/κού ή ΤΕ 18 Εργοθεραπευτών. 

Τμήμα Διοικητικών - Οικονομικών Υπηρεσιών και Κοινω¬ 
νικής Πρόνοιας, υπάλληλος κλάδου ΤΕ2 Κοινωνικών Λει¬ 
τουργών ή ΤΕ 17 Δ/κού - Λογιστικού. 

Τμήμα Υγειονομικό: υπάλληλος κλάδου ΤΕ6 Επισκε¬ 
πτών Υγείας ή ΤΕ 8 Νοσηλευτών ή ΤΕ10 Φυσιοθεραπευ¬ 
τών ή ΤΕ 18 Εργοθεραπευτών. 

Άρθρο 5ο 

1. Τα του διορισμού, των καθηκόντων, των περιορι¬ 
σμών, του χρόνου εργασίας, της αστικής ευθύνης, των δι¬ 
καιωμάτων, των αδειών, των μεταβολών, της υπηρεσια¬ 
κής κατάστασης, των ειδικών αμοιβών, των πειθαρχικών 
αδικημάτων, των ποινών, της λύσης της υπαλληλικής σχέ¬ 
σης κλπ καθενός υπό του παρόντος Ο.Ε.Υ. προβλεπόμε- 
νων τακτικών μονίμων υπαλλήλων, διέπονται από τις δια¬ 
τάξεις του Ν 1181/1981 « Κώδικας καταστάσεως προσω¬ 
πικού των ΟΤΑ», όπως αυτές ισχύουν κάθε φορά. 

2. Με απόφαση του Προέδρου κατανέμονται οι θέσεις ερ¬ 
γασίας και τοποθετείται το προσωπικό ανάλογα με τις ανά¬ 
γκες με την συνεργασία του Προϊστάμενου Διεύθυνσης. 

3. Το προσωπικό που υπηρετεί κατά την δημοσίευση 
του παρόντος Οργανισμού Εσωτερικής Υπηρεσίας, 
εντάσσεται στις θέσεις του παρόντος ΟΕΥ που έχουν 
υποχρεωτικά δημιουργηθείγι’ αυτό. 

Άρθρο 6ο 

Τα θέματα που αναφέρονται στη λειτουργία του ΚΑΠΗ 
και δεν περιλαμβάνονται στον εν λόγω Ο.Ε.Υ ρυθμίζονται 
με αποφάσεις του Διοικητικού Συμβουλίου του Νομικού 
Προσώπου, είτε ρυθμίζονται δια του κανονισμού λειτουρ¬ 
γίας αυτού. 

Άρθρο 7ο 

Στον προϋπολογισμό του τρέχοντος οικονομικού έτους 
υπάρχουν εγκεκριμένες πιστώσεις στους αντίστοιχους 
ΚΑ για την κάλυψη της μισθοδοσίας του υπηρετούντος 
προσωπικού 

Άρθρο 8ο 

Η ταμιακή υπηρεσία θα εκτελείται από τον Ειδικό Ταμία 
του Δήμου Πτολεμάίδας, που εκτελεί καιτηνταμιακή υπη¬ 
ρεσία του Δήμου εφαρμόζονται ανάλογα οι διατάξεις πε¬ 
ρί Οικ. Δ/νσης και Λογιστικού των Δήμων και Κοινοτήτων. 

Άρθρο 9 

Ο παρών οργανισμός ισχύει μετά τη δημοσίευσή του 
στην Εφημερίδα της Κυβερνήσεως και παύει η ισχύς κά¬ 
θε προηγούμενου. 


Ο Ο.Ε.Υ. μπορεί να τροποποιηθεί, συμπληρωθεί ή κα- 
ταργηθεί, ύστερα από απόφαση του Διοικητικού Συμβου¬ 
λίου του ΚΑΠΗ σύμφωνα με τις ισχύουσες διατάξεις. 

Με την απόφαση αυτή προκαλείται δαπάνη ύψους 
285.000,00 ευρώ σε βάρος του προϋπολογισμού του Νο¬ 
μικού Προσώπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 5 Οκτωβρίου 2004 

Ο Γενικός Γραμματέας Περιφέρειας 
ΑΝΔΡΕΑΣ ΛΕΟΥΔΗΣ 

-♦- 

Αριθ.9770 (3) 

Έγκριση Οργανισμού Εσωτερικής Υπηρεσίας του Νομι¬ 
κού Προσώπου «Δημοτικοί Παιδικοί και Βρεφονηπια¬ 
κοί Σταθμοί Δήμου Πτολεμάίδας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξειςτου Ν. 2503/1997 

2) Τις διατάξειςτου άρθρου 8του Ν. 2307/1995 

3) Τις διατάξειςτου άρθρου 12του Ν. 2880/2001 

4) Την από 28.7.2004 (Πρακτικό 07/2004) θετική γνωμο¬ 
δότηση του Υπηρεσιακού Συμβουλίου του άρθ. 8 παρ. 4 
του Ν. 2307/1995 

5) Την υπ’ αριθμ. 10/2004 απόφαση Διοικητικού Συμ¬ 
βουλίου του Νομικού Προσώπου «Δημοτικοί Παιδικοί & 
Βρεφονηπιακοί Σταθμοί Δήμου Πτολεμάίδας» 

6) Την υπ’ αριθμ. 294/2004 απόφαση Δημοτικού Συμ¬ 
βουλίου Δήμου Πτολεμάίδας για την έγκριση και ψήφιση 
του Ο.Ε.Υ. του Νομικού Προσώπου, αποφασίζουμε: 

Εγκρίνουμε την 10/2004 απόφαση Διοικητικού Συμβου¬ 
λίου του Νομικού Προσώπου «Δημοτικοί Παιδικοί & Βρε¬ 
φονηπιακοί Σταθμοί Δήμου Πτολεμάίδας», σχετικά με την 
κατάρτιση και ψήφιση του Οργανισμού Εσωτερικής Υπη¬ 
ρεσίας του εν λόγω Νομικού Προσώπου. 

Η συγκρότηση και η διάρθρωση της Υπηρεσίας του 
ανωτέρω Νομικού Προσώπου έχει ως ακολούθως: 

Άρθρο Ιο 

Ο Οργανισμός αυτός αποτελεί το πλαίσιο εσωτερικής 
υπηρεσίας του Ν.Π.Δ.Δ. με την επωνυμία «Δημοτικοί Παι¬ 
δικοί και Βρεφονηπιακοί Σταθμοί - Δήμου Πτολεμάίδας», 
που προέκυψε από την συγχώνευση, σύμφωνα με τις δια¬ 
τάξεις του άρθρου 203 του Π .Δ. 410/1995 και των άρθρων 
12 και 14 του ν. 2880/2001, των Δημοτικών Νομικών Προ¬ 
σώπων με την επωνυμία «Α' Παιδικός Σταθμός Πτολε¬ 
μάίδας», «Β' Παιδικός Σταθμός Πτολεμάίδας», «Γ Παιδι¬ 
κός Σταθμός Πτολεμάίδας», «Πρότυπος Βρεφονηπιακός 
Σταθμός», «Παιδικός Σταθμός Περδίκκα», «Παιδικός 
Σταθμός Ολυμπιάδας», «Παιδικός Σταθμός Γαλάτειας», 
«Παιδικός Σταθμός Δροσερού», «Παιδικός Σταθμός Κο- 
μάνου», «Παιδικός Σταθμός Μαυροπηγής», «Παιδικός 
Σταθμός Ασβεστόπετρας» και «Παιδικός Σταθμός Προα- 
στείου» και δημοσιεύθηκε στο υπ’ αριθμ. 1650/τ.Β'/ 
12.11.2003. 

Άρθρο 2ο 

Διάρθρωση Υπηρεσιών 

Οι υπηρεσίεςτου Ν.Π.Δ.Δ. «Δημοτικοί Παιδικοί Σταθμοί 
και Βρεφονηπιακοί Σταθμοί του Δήμου Πτολεμάίδας» λει¬ 
τουργούν σε επίπεδο Διεύθυνσης ή Τμήματος ή Γραφεί¬ 
ου ανάλογα με τη δυναμικότητα του Νομικού Προσώπου, 
σύμφωνα με τη συστατική πράξη προσαρμογής του. Το 
Ν.Π.Δ.Δ συγκροτείται οργανωτικά ως ακολούθως: 

Α) Διοικητικό Συμβούλιο 
Β) Πρόεδρος Δ.Σ. 

Γ) Διεύθυνση Ν.Π.Δ.Δ. 

Δ) Διευθυντής 

1) Τμήμα Προσχολική Αγωγής 
α) Προϊστάμενος 

β) Γ ραφείο φύλαξης και εκπαίδευσης παιδιών 

γ) Γ ραφείο Μαγείρων - Τραπεζοκόμων - Καθαριότητας 

2) Τμήμα Διοικητικού - Οικονομικού 
α) Προϊστάμενος 

β) Γ ραφείο Πρωτοκόλλου - Αρχείου - Λογιστηρίου 
γ) Γραφείο Προσωπικού 

δ) Γ ραφείο Αποθήκης - Προμηθειών - Διαχείρισης Υλι¬ 
κού - Περιουσίας 

Διευ κρινίζεται ότι τα γραφεία της διοίκησης και των τμη¬ 
μάτων είναι λειτουργικά και όχι ανεξάρτητα, με την έννοια 
ότι, ανάλογα με τις ανάγκες, εργαζόμενοι σ’ ένα γραφείο 
καλύπτουν ανάγκες και άλλων γραφείων. 

Άρθρο 3ο 

Αρμοδιότητες Διεύθυνσης και Τμημάτων 

Οι αρμοδιότητες και τα αντικείμενα κάθε υπηρεσιακής 
μονάδας που αναφέρονται στον οργανισμό αυτό καθορί¬ 
ζονται ως εξής: 

α) Η Διεύθυνση εποπτεύει, συντονίζει και κατευθύνει το 
παιδαγωγικό έργο το υ Σταθ μο ύ και μεριμνά γενικά για την 
εύρυθμη λειτουργία του, σύμφωνα με τον ισχύοντα κανο¬ 
νισμό. 

β) Το Τμήμα Προσχολικής Αγωγής επιμελείται την πα¬ 
ροχή σύγχρονης προσχολικής αγωγής στα φιλοξενούμε¬ 
να βρέφη και νήπια του Σταθμού. 

γ) Το Τμήμα Διοικητικού - Οικονομικού επιμελείται τις 
παντός είδους διοικητικές και οικονομικές εργασίες του 
Σταθμού. 

Άρθρο 4ο 

Καθήκοντα Προϊσταμένου Διεύθυνσης 

1) Είναι αρμόδιος γιατηνεύρυθμη λειτουργία του Σταθ¬ 
μού 

2) Στην αρμοδιότητά του ανήκει η εποπτεία και ο έλεγ¬ 
χος των τμημάτων και των γραφείων της Διεύθυνσης. 

3) Είναι αρμόδιος και επιμελείται σε συνεργασία με 
τους παιδαγωγούς του Σταθμού για την εφαρμογή των 
σύγχρονων απόψεωντης Παιδαγωγικής και Ψυχολογίας. 

4) Συνεργάζεται, συντονίζει και καθοδηγεί τα τμήματα 
και τα γραφεία για την άσκηση των αρμοδιοτήτων τους, 
με βάση τον παρόντα οργανισμό και των σχετικών νόμων 
και διαταγμάτων και για να διασφαλισθεί η εύρυθμη λει¬ 
τουργία του Σταθμού και η επίτευξη των σκοπών του. 

5) Εισηγείται στο Δ.Σ. του Σταθμού κάθε θέμα του Σταθ¬ 
μού που αφοράτη λειτουργία, το προσωπικό, τους γονείς 
και την υλικοτεχνική υποδομή του Σταθμού, όπως: 


• Τον αριθμό και τις ειδικότητες του προσωπικού που 
είναι αναγκαίο, προκειμένου να διασφαλιστεί η εύρυθμη 
λειτουργία του. 

• Το παιδαγωγικό υλικό και το πόσης φύσεως εξοπλι¬ 
σμό. 

• Τις απαραίτητες εργασίες για την επισκευή και συ¬ 
ντήρηση των κτιρίων. 

• Την επιμόρφωση του προσωπικού. 

6. Συγκεντρώνει, παρακολουθεί και κοινοποιεί στα αρ¬ 
μόδια τμήματα τα διατάγματα και τις διοικητικές αποφά¬ 
σεις που κοινοποιούνται στο Ν.Π. 

7. Παραλαμβάνειτην αλληλογραφία, την χαρακτηρίζει 
και την κατανέμει στα τμήματα και τα γραφεία, με βάση το 
περιεχόμενό της. 

8. Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδεις αυ¬ 
τού, έτσι ώστε να μην δημιουργούνται λειτουργικά προ¬ 
βλήματα στο Σταθμό, καθώς και για την άσκηση εποπτεί- 
ας στο προσωπικό του Ν. Π., με οποιοδήποτε σχέση ερ¬ 
γασίας και εισήγηση στον Πρόεδρο του Ν. Π., κάθε 
θέματος που αφορά την κατάστασή του. 

9. Εγκρίνει και υπογράφει τα αιτήματα των προϊσταμέ¬ 
νων που αφορούν τις ανάγκες των τμημάτων τους.. 

10. Επιβλέπει την τήρηση όλων των απαραίτητων βι¬ 
βλίων και τηρεί την σφραγίδα του Σταθμού και είναι υπεύ¬ 
θυνος για τον έλεγχο και θεώρηση όλων των καταστάσε¬ 
ων πληρωμής του προσωπικού, των χρηματικών ενταλ¬ 
μάτων και λοιπών παραστατικών, πριν υπογραφούν από 
τον Πρόεδρο του Ν. Π. 

11. Παρέχει οδηγίες για την σύνταξη του προϋπολογι¬ 
σμού του Ν. Π., εποπτεύει την κατάρτισή του και επιμε¬ 
λείται για την σωστή εκτέλεσή του. 

12. Υπογράφει κάθε βεβαιωτικό σημείωμα για τα έσοδα 
του Ν. Π. 

13. Μεταβιβάζει κάθε νομικό θέμα στη νομική υπηρεσία 
τουΔήμου και κάθε τεχνικό αντίστοιχα, στην Τεχνική Υπη¬ 
ρεσία του Δήμου. 

14. Συνεργάζεται με τις κοινωνικές υπηρεσίες του Δή¬ 
μου για αντιμετώπιση των προβλημάτων υγείας, καθώς 
και των κοινωνικών προβλημάτων των παιδιών και των οι¬ 
κογενειών τους. 

15. Ασκεί τα καθήκοντα του υπαλλήλου των κλάδων Δι¬ 
οικητικού - Λογιστικού, σε περίπτωση που δεν υπηρετεί 
στο Σταθμό τέτοιος υπάλληλος ή υπηρετεί αλλά απου¬ 
σιάζει ή κωλύεται, καθώς και εκτελεί κάθε άλλη εργασία 
σε περίπτωση έκτακτης ανάγκης. 

Άρθρο 5ο 

Καθήκοντα Προϊσταμένων Τμήματος 

Στην αρμοδιότητά τους ανήκουν: 

1. Η εποπτεία και ο έλεγχος των γραφείων, που συ¬ 
γκροτούν το τμήμα τους. 

2. Ο συντονισμός και η καθοδήγηση των γραφείων, που 
απαρτίζουν το τμήμα τους, για την άσκηση των αρμοδιο¬ 
τήτων τους. 

3. 0 έλεγχος και η θεώρηση όλων των εγγραφών των 
υφισταμένωντους, πριντη διαβίβασή τους, γιατηντελική 
έγκριση, στον Διευθυντή. 

4. Η μέριμνα για την ορθή, σύντομη και ταχεία διεκπε¬ 
ραίωση των υποθέσεων αρμοδιότητάς τους. 

5. Η εισήγηση για τη λήψη μέτρων, για την ομαλή λει¬ 
τουργία των τμημάτων τους. 

Άρθρο 6ο 

Τμήμα Προσχολικής Αγωγής 

Στην αρμοδιότητά του ανήκουν τα παρακάτω γραφεία: 

α) Γραφείο φύλαξης και εκπαίδευσης νηπίων και βρε¬ 
φών. 

Στην αρμοδιότητα των υπαλλήλων του ανήκουν: 

1. Η σωστή ψυχοσωματική υγεία και ψυχοκινητική εξέ¬ 
λιξη των παιδιών, με πραγματοποίηση προγραμμάτων, 
ανάλογα με την ηλικία τους. 

2. Η εισήγηση στοντμηματάρχη και στον Διευθυντή, για 
τον έγκαιρο εφοδιασμό των αιθουσών, με τα απαραίτητα 
είδη, καθώς επίσης και η ευθύνη για την είσοδο κάθε ατό¬ 
μου σε αυτές. 

3. Η συμμετοχή στο σχεδίασμά του προσχολικού προ¬ 
γράμματος και η φροντίδα για την απασχόληση των παι¬ 
διών, σύμφωνα με το εκπαιδευτικό υλικό και γενικά κάθε 
υλικό που τους έχει διατεθεί. 

4. Η ευθύνη για τα εποπτικά μέσα διδασκαλίας, το εκ¬ 
παιδευτικό υλικό και γενικά κάθε υλικό που τους έχει δια¬ 
τεθεί. 

5. Η παρακολούθηση στη διανομή του φαγητού στα παι¬ 
διά και η φροντίδα κατά την ώρα του φαγητού. 

6. Η φροντίδα για την ανάπτυξη των παιδιών. 

7. Η διατήρηση της επαφής με τους γονείς και η ενημέ¬ 
ρωσή τους για τη συμπεριφορά και τη ψυχοσωματική 
υγεία των παιδιών τους. 

8. Η τήρηση μητρώου νηπίων και βρεφών. 

9. Η φροντίδα για την καθημερινή παρουσία των παι¬ 
διών και η ενημέρωση του τμηματάρχη, ώστε να ενημε¬ 
ρωθούν οι κάρτες των παιδιών. 

β) Γ ραφείο Μαγείρων - Τραπεζοκόμων - Καθαριότητας 

Στην αρμοδιότητά του ανήκουν: 

1. Η φροντίδα για την παραλαβή από το Γ ραφείο Απο¬ 
θήκης και Προμηθειών της αναγκαίας ποσότητας τροφί¬ 
μων και η υπογραφή των σχετικών εγγράφων εισαγωγής 
και εξαγωγής. 

2. Η ευθύνη για την επιμελημένη και έγκαιρη προετοι¬ 
μασία και παρασκευή του φαγητού, σύμφωνα με το διαι¬ 
τολόγιο. 

3. Η φροντίδα για την έγκαιρη τακτοποίηση των τροφί¬ 
μων και των ειδών καθαριότητας στο χώρο αποθήκευσής 
τους και η μέριμνα για τη διατήρηση της τάξης και της κα¬ 
θαριότητας του χώρου αυτού. 

4. Η φροντίδα για την προετοιμασία του φαγητού, το 
σερβίρισμα του προγεύματος και γεύματος των παιδιών. 

5. Η φροντίδα για το πλύσιμο των πιάτων και ποτηριών, 
καθώς και των άλλων μαγειρικών σκευών και η τακτοποί¬ 
ησή τους. 

6. Η ευθύνη φύλαξης, συντήρησης και καθαρισμού των 
μαγειρικών σκευών, καθώς και η καθαριότητα του χώρου 
του μαγειρείου. 

7. Η ευθύνη για την καθαριότητα των εσωτερικών και 
των αύλειων χώρων του παιδικού Σταθμού. 

8. Η ευθύνη για την παραλαβή, συντήρηση και φύλαξη 
του ιματισμού του Παιδικού Σταθμού. 

9. Η Φροντίδα για την τακτοποίηση των κρεβατιώνκαιτη 
συχνή αλλαγή των σεντονιώντου Βρεφικού τμήματος. 


10. Η υποχρέωση για τη χρησιμοποίηση μέσων ατομι¬ 
κής προστασίας και υγιεινής ( γάντια, καπέλα, ρόμπες 
κ.λ.π.) για αποφυγή μολυσματικών ασθενειών. 

Άρθρο 7ο 

Τμήμα Διοικητικού - Οικονομικού 

Στην αρμοδιότητά του ανήκουν τα παρακάτω γραφεία: 

α) Γ ραφείο Πρωτοκόλλου - Αρχείου - Λογιστηρίου 

Στην αρμοδιότητά τους ανήκουν: 

1. Η παραλαβή και η αυθημερόν πρωτοκόλληση, ευρε- 
τηρίαση και συσχέτιση των κάθε φύσεως εισερχομένων 
εγγράφων. 

2. Η έγκαιρη διανομή στη Διεύθυνση, τα τμήματα και τα 
γραφεία, των εγγράφων προς ενέργεια και η τήρηση των 
πρωτοτύπων στο αρχείο. 

3. Η παραλαβή και ταξινόμηση των προοριζομένων για 
αρχειοθέτηση εγγράφων. 

4. Η διεκπεραίωση κάθε εισερχομένου καιεξερχόμενου 
εγγράφου και η τήρηση των σχετικών βιβλίων παράδο¬ 
σης. 

5. Η τήρηση του γενικού αρχείου του Ν. Π. και η εισήγη¬ 
ση για την καταστροφή του θεωρούμενου σαν άχρηστου, 
όταν απαιτείται. 

6. Ητήρησητου αρχείου όλωντωνΔιευθύνσεωντου Ν. Π. 
καθώς και του αρχείου της Εφημερίδας της Κυβέρνησης. 

7. Η μέριμνα για την τοιχοκόλληση και κοινοποίηση των 
διακηρύξεων των δημοπρασιών, των εγγράφων και των 
πιστοποιητικών των διαφόρων αρχών. 

8. Η ευθύνη κάθε εισφοράς και εσόδου του Ν. Π. 

9. Η έκδοση των βεβαιωτικών σημειωμάτωντων οίκοθεν 
εισπράξεων, των υπόχρεων, όταν αυτό απαιτείται. 

10. Η επιμέλεια της εκκαθάρισης και εντολής πληρωμής 
κάθε δαπάνης του Ν. Π. 

11.0 έλεγχος των προβλεπόμενων από το νόμο δικαιο- 
λογητικών κάθε δαπάνης. 

12. Ο έλεγχος της διαπίστωσης ύπαρξης σχετικής πί¬ 
στωσης για την πληρωμή της δαπάνης. 

13. Η αναγνώριση των πιστωτών του Ν.Π., μετηνπρο- 
συπογραφή των πράξεων εκκαθάρισης, αναγνώρισης και 
έκδοσης των οικείων των χρηματικών ενταλμάτων, μέσα 
στις πιστώσεις του Προϋπολογισμού. 

14. Η καταχώρηση των ενταλμάτων στα οικεία βιβλία και 
η αποστολή τους στο ταμείο για εξόφληση. 

15. Η τήρηση των προβλεπόμενων, εκ του νόμου, βι¬ 
βλίων. 

16. Η σύνταξη μισθοδοτικών καταστάσεων όλου του 
προσωπικού του Ν.Π., η μέριμνα για την τακτική και έγκαι¬ 
ρη πληρωμή των πάσης φύσεως αποδοχών όλων των μι- 
σθωτώντου Ν.Π. και η εκτέλεση κάθε εργασίας, που έχει 
σχέση με την ασφάλισή τους. 

17. Η επιμέλεια για την παρακράτηση και απόδοση των 
προστίμων που επιβάλλονται στο προσωπικό, καθώς και 
η συνεργασία του με το γραφείο προσωπικού, για κάθε 
θέμα που αφορά τους εργαζόμενους. 

18. Η σύνταξη σχεδίων Προϋπολογισμού - Απολογι¬ 
σμού, προκειμένου να τεθούν υπόψη του προϊσταμένου 
του τμήματος και της Διεύθυνσης, πριν διαβιβαστεί στο 
Δ.Σ., για έγκριση. 

19. Η εκτέλεση κάθε εργασίας, που αφορά θέματα Προ¬ 
ϋπολογισμού και η πορεία παρακολούθησής του καθώς 

και η σύνταξη εισήγησης αναμόρφωσής του όπου και 
όταν παρίσταται ανάγκη. 

20. Η επιμέλεια σύνταξης της έκθεσης αναμόρφωσης 
εσόδων και εξόδων του Ν.Π. 

β) Γραφείο προσωπικού. 

Στην αρμοδιότητάτου ανήκουν: 

1. Η εφαρμογή της ισχύουσας νομοθεσίας, σχετικά με 
την υπηρεσιακή κατάσταση του πάσης φύσεως προσωπι¬ 
κού του Ν. Π. 

2. Η τήρηση των ατομικών φακέλων και ευρετηρίων του 
προσωπικού του Ν.Π. με οποιαδήποτε σχέση εργασίας, 
των συνταξιούχων, καθώς και των δελτίων παρουσίας 
τους και η φροντίδα για τη συνεχή παρακολούθηση και 
ενημέρωσή τους. 

3. Η σύνταξη, κατά το νόμο, των πινάκων αρχαιότητας 
των υπαλλήλων του Ν.Π. 

4. Η σύνταξη παραστατικών στοιχείων πληρωμής του 
υπηρετούντος προσωπικού και η έγκαιρη κοινοποίηση 
των μεταβολών στο αρμόδιο γραφείο. 

5. Η διεξαγωγή όλωντων διαδικασιών που είναι απαραί¬ 
τητες για την πρόσληψη προσωπικού, τις προαγωγές 
απολύσεις, παραιτήσεις, αποσπάσεις, μετατάξεις, χορη¬ 
γήσεις αδειών, πειθαρχικές υποθέσεις και κοινοποίησή 
τους στο τμήμα λογιστικού. 

6. Η έκδοση πιστοποιητικών υπηρεσιακών μεταβολών, 
για κάθε χρήση. 

7. Η έκδοση εγκυκλίων του Προέδρου του Ν. Π. που 
ρυθμίζουν τα εσωτερικά λειτουργικά προβλήματα των 
υπηρεσιών. 

8. Η παρακολούθηση του πειθαρχικού δικαίου, που 
ισχύει κάθε φορά, για το προσωπικό του Ν. Π. και η ενη¬ 
μέρωση του Προέδρου του Ν. Π. 

9. Η σύνταξη του σχεδίου Ο. Ε. Υ. του Ν. Π.προκειμένου 
να τεθεί υπόψη του σωματείου των εργαζομένων, για να 
εκφράσει τη γνώμη του, πριν διαβιβαστεί στο Διοικητικό 
Συμβούλιο του Ν. Π. για έγκριση. 

10. Η παραλαβή από τους Προϊστάμενους των τμημά¬ 
των, των ημερησίων δελτίων προσέλευσης και αναχώρη¬ 
σης του προσωπικού του Ν. Π. για την συνεχή παρακο¬ 
λούθηση και ενημέρωσή τους. 

γ) Γ ραφείο Αποθήκης - Προμηθειών - Διαχείρισης Υλι¬ 
κού - Περιουσίας 

Στην αρμοδιότητάτου ανήκουν: 

1. Συγκεντρώνει όλα τα αιτήματα και τις προδιαγραφές 
από τις αρμόδιες υπηρεσίες του Ν.Π. σχετικά με τις ανα¬ 
γκαίες προμήθειες. 

2. Επιλέγει προμηθευτές με διενέργεια διαγωνισμού ή 
απευθείας ανάθεση. 

3. Συντάσσει συμφωνητικά και παρακολουθεί τις συμ¬ 
βατικές υποχρεώσεις των προμηθευτών. 

4. Ενεργεί τις προμήθειες των αγαθών-υλικών που είναι 
αναγκαίες στις υπηρεσίες του Ν.Δ.. 

5. Παραλαμβάνει, αποθηκεύει, καταγράφει καιπαραδί- 
δει στο αρμόδιο γραφείο τα αγαθά-υλικά, συντάσσοντας 
σχετικό αποδεικτικό. 

6. Εισηγείται την εκποίηση ή την καταστροφή ή την κα¬ 
ταστροφή άχρηστων αγαθών-υλικών. 

7. Τηρεί βιβλία αγαθών-υλικών. 


8. Είναι υπεύθυνο για την ασφαλή φύλαξη και συντήρη¬ 
ση των αποθηκευμένων αγαθών-υλικών. 

9. Ετοιμάζει τα ετήσια Προγράμματα Προμηθειών σε 
συνεργασία με τον Διευθυντή και τους Προϊσταμένους 
τον τμημάτων του Ν.Π.. 

10. Τηρεί τις διαδικασίες για την έγκριση της σκοπιμό¬ 
τητας κάθε προμήθειας και των διαδικασιών για την κατα- 
κύρωση των προς προμήθεια ειδών σε συγκεκριμένους 
προμηθευτές (διακηρύξεις, διαγωνισμοί, λήψη προσφο¬ 
ρών, αξιολόγηση προσφορών, παραγγελίες ειδών κλπ.) 

11. Παρακολουθεί την εκτέλεση κάθε παραγγελίας μέ¬ 
χρι και την παραλαβή των παραγγελθέντων αγαθών. 

12. Φροντίζει για τη σύσταση και υποστήριξη της λει¬ 
τουργίας επιτροπών με μέλη από τον πολιτικό ή επιχειρη¬ 
σιακό μηχανισμό του Ν.Π.. Οι επιτροπές συ στήνονται για 
την κατάρτιση προδιαγραφών, τη διενέργεια διαγωνι¬ 
σμών, τη λήψη και αξιολόγηση των προσφορών, την πα¬ 
ραλαβή των παραγγελλομένων ειδών (ποσοτική/ποιοτι- 
κή/λειτουργία, παραλαβή/οριστική παραλαβή). 

13. Ετοιμάζει περιοδικούς απολογισμούς των προ¬ 
γραμμάτων προμηθειών. 

14. Διενεργεί έρευνες αγοράς για την τεκμηρίωση της 
διαθεσιμότηταςτωναγαθώνπου ενδιαφέρουντο Ν.Π. και 
τη λήψη στοιχείων τιμών προμήθειας. 

15. Τηρεί αρχείο παγίων κινητών περιουσιακών στοιχεί¬ 
ων του Ν.Π. (συσκευές, εξοπλισμός, τρόφιμα κλπ.). Πα¬ 
ρακολουθεί την κατανομή των παγίων αυτών στα επιμέ- 
ρους τμήματα του Ν.Π. 

16. Φροντίζει για την τήρηση των διαδικασιών παραλα¬ 
βής των κάθε είδους παγίων ή αναλωσίμων αγαθών ή υλι¬ 
κών. Συγκεντρώνει ελέγχει τα αποδεικτικά παραλαβής και 
ενημερώνει τον Διευθυντή για την αντίστοιχη πληρωμή 
των προμηθευτών. 

17. Τηρεί τις διαδικασίες παραλαβής παγίων ή αναλω¬ 
σίμων αγαθών από την Αποθήκη του Ν.Π. και ενημερώνει 
τα διαχειριστικά βιβλία αποθεμάτων της Αποθήκης. 

18. Παρακολουθεί και ενημερώνει για τις αναλώσεις και 
την ανάγκη ανανέωσης των αποθεμάτων της Αποθήκης. 

19. Είναι υπεύθυνος για την συγκέντρωση κάθε κινητής 
και ακίνητης περιουσίας του Ν.Π. και την περιφρούρηση 
των δικαιωμάτων, κυριότητας, νομής και κατοχής από το 
Ν.Π. 

20. Τήρηση αρχείου κληροδοτημάτων και δωρεών του 
Ν.Π. 

Άρθρο 8ο 

Οργανική Σύνθεση Προσωπικού 

Οι θέσεις προσωπικού ορίζονται ως εξής: 

Α. Τακτικό Προσωπικό 

• Τέσσερις (4) θέσεις κλάδου ΠΕ 18 Νηπιαγωγών 

• Δέκα τέσσερις (14) θέσεις κλάδου ΤΕ 9 Βρεφονηπιο¬ 
κόμων 

• Έξι (6) θέσεις κλάδου ΥΕ14 Βοηθητικού Προσωπικού 
(Βοηθών Μαγείρων) 

• Δέκα (10) θέσεις κλάδου ΥΕ 16 Προσωπικό Καθαριό¬ 
τητας εσωτερικών χώρων 

• Τέσσερις (4) θέσεις κλάδου ΔΕ 32 Μαγείρων 

• Δύο (2) θέσεις κλάδου ΠΕ 1 Διοικητικού 

• Μία (1) θέση κλάδου ΤΕ 17Διοικητικού - Λογιστικού 

• Μία (1) θέση κλάδου ΔΕ 1 Διοικητικού 

• Πέντε (5) θέσεις κλάδου Δ8 Βοηθών Βρεφοκόμων 
Παιδοκόμων 

• Δύο (2) θέσεις κλάδου οδηγών ΔΕ 29 

Β. Προσωπικό με σύμβαση Ιδιωτικού Δικαίου Αορίστου 
Χρόνου 

• Τρεις (3) θέσεις κλάδου Υ.Ε. 14 Βοηθητικού Προσω¬ 
πικού (Βοηθών Μαγείρων) 

• Μια (1) θέση κλάδου ΥΕ 16 Προσωπικό Καθαριότητας 
εσωτερικών χώρων 

Γ. Εποχιακό Προσωπικό 

• Οκτώ (8) θέσεις διαφόρων ειδικοτήτων. 

Άρθρο 9ο 

Προϊστάμενοι Υπηρεσιακών Μονάδων 

Οι Προϊστάμενοι των οργανικών μονάδων του Ν.Π.Δ.Δ. 
ορίζονται από τους κλάδους: 

1. Ο Διευθυντής από τους κλάδους ΠΕ με βαθμό Α και 
σε περίπτωση έλλειψης, από βαθμό Β. Σε περίπτωση έλ¬ 
λειψης ΠΕ από τους κλάδους ΤΕ9 με βαθμό Α και σε περί¬ 
πτωση έλλειψης, από βαθμό Β. 

2.0 Προϊστάμενος του τμήματος Προσχολικής Αγωγής 
Σταθμού ορίζεται από τους κλάδους ΠΕ με βαθμό Α και σε 
περίπτωση έλλειψης, από βαθμό Β. Σε περίπτωση έλλει¬ 
ψης ΠΕ από τους κλάδους ΤΕ9 με βαθμό Α και σε περί¬ 
πτωση έλλειψης, από βαθμό Β. 

3. Ο Προϊστάμενος του Τμήματος Διοικητικού - Οικονο¬ 
μικού ορίζεται από τους κλάδους ΠΕ 1 με βαθμό Α και σε 
περίπτωση έλλειψης, από βαθμό Β. Σε περίπτωση έλλει¬ 
ψης ΠΕΙ από τους κλάδους ΤΕ 17 με βαθμό Α και σε πε¬ 
ρίπτωση έλλειψης, από βαθμό Β. Σε περίπτωση έλλειψης 
ΠΕΙ και ΤΕ17 από τους κλάδους ΔΕΙ, με βαθμό Α και σε 
περίπτωση έλλειψης, από βαθμό Β. 

Άρθρο 10ο 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων, εφαρμόζονται οι εκάστοτε 
ισχύουσες Νομοθετικές διατάξεις. 

Άρθρο 11ο 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά κλάδο, καλύπτουν όλους 


τους εργαζόμενους του Ν.Π.Δ.Δ. ανεξαρτήτως σχέσεως 
εργασίας, καθώς και ορισμένο επιπλέον αριθμό θέσεων 
για την κάλυψη των υφιστάμενων και μελλοντικών ανα¬ 
γκών των Υπηρεσιών του Σταθμού. 

Η κατανομή του προσωπικού στις Διευθύνσεις - Τμήμα¬ 
τα γίνεται πάντοτε με απόφαση του Προέδρου του Δ.Σ. 
του Σταθμού, ανάλογα με τις ανάγκες των υπηρεσιών, τα 
προσόντα των υπαλλήλων, την πείρα και τις γνώσεις αυ¬ 
τών σε ειδικά αντικείμενα, κατά την οποία κατανομή θα 
εξετάζονται και τυχόν ανάγκες υπαλλήλων (μητέρες ανή¬ 
λικων τέκνων, έγκυες γυναίκες, τόπος διαμονής, κ.λ.π.). 

Π ροϊστάμενοι Διευθύνσεων και Τμημάτων ορίζονται πά¬ 
ντοτε με απόφαση προέδρου του Δ.Σ. οι κρινόμενοι από 
το αρμόδιο Υπηρεσιακό Συμβούλιο υπάλληλοι αναπλη- 
ρούμενοι σε περίπτωση απουσίας τους ή κωλύματος από 
τον κατά βαθμό αρχαιότερο υπάλληλο της αυτής υπηρε¬ 
σίας. 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα Οργανι¬ 
σμό Εσωτερικής Υπηρεσίας ρυθμίζεται με τον κανονισμό 
λειτουργίας του Ν.Π.Δ.Δ. 

Στον προϋπολογισμό του τρέχοντος έτους υπάρχουν 
εγκεκριμένες πιστώσεις στους αντίστοιχους Κωδικούς 
Αριθμούς για την κάλυψη της μισθοδοσίας του υπάρχο- 
ντος προσωπικού. 

Άρθρο 12ο 

Η ισχύς του παρόντος Οργανισμού Εσωτερικής Υπηρε¬ 
σίας αρχίζει από τη δημοσίευσή του στην Εφημερίδα της 
Κυβερνήσεως. 

Το Προσωπικό που υπηρετεί κατά τη δημοσίευση του 
παρόντος εντάσσεται στις θέσεις του Οργανισμού Εσω¬ 
τερικής Υπηρεσίας, που έχουν υποχρεωτικά δημιουργη- 
θεί γι’ αυτό. 

Με την απόφαση αυτή προκαλείται δαπάνη ύψους 
410.000,00 ευρώ σε βάρος του προϋπολογισμού του Νο¬ 
μικού Προσώπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 5 Οκτωβρίου 2004 

Ο Γ ενικός Γ ραμματέας Περιφέρειας 
ΑΝΔΡΕΑΣ ΛΕΟΥΔΗΣ 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 


Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-τοητ και μέχρι 100 σελίδες σε 5 βυΐΌ προσαυξανόμενη 
κατά 1 θυτο ανά 50 σελίδες. 

Η τιμή πώλησης σε μορφή οά- τόπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

Τα παραπάνω οά-τοπι διατίθενται ύστερα από σχετική παραγγελία και αφορούν Φ.Ε.Κ. που έχουν δημοσιευθεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά: 210-9472555, ί3Χ : 210-9472556 ίηΐθίτίθί: ΙιΙΙρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙβΓηβί 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θυτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
καιτο ποσό υπέρ ΤΑΠΕΤ (5%του ποσού της συνδρομής) στον κωδικό αριθμό εσόδων ΚΑΕ 3512) ,Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠΘί, με την καταβολή των αντίστοιχων 
ποσών συνδρομής καιΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


































